**Pekka Rinne** (\* 3. november 1982, Kempele, Fínsko) je bývalý fínsky hokejový brankár. Meria 196 cm a váži 93 kg. Kariéru ukončil 13. júla 2021, Jediný tím, za ktorý v NHL pôsobil bol Nashville Predators. V sezóne 2017/2018 získal Vezina Trophy, ktorá sa udeľuje najlepšiemu brankárovi ligy.

Kariéria
--------

Hokejovo bol vychovaný vo fínskom klube Kärpät Oulun. Tam chytal v mládežníckom tíme v rokoch 2000 – 2003. Vo víťazných rokoch 2004 a 2005 už chytal v Kärpäte na poste dvojky za Niklasom Bäckströmom. 

V roku 2004 bol draftovaný Nashvillom Predators na 258. mieste. 23. augusta 2005 podpísal z Nashvillom nováčikovskú zmluvu, a stal sa tretím brankárom tímu, hrajúc vo farmárskom klube Milwaukee Admirals v AHL. V prvej sezóne v spojených štátoch chytal hlavne v Milwaukee Admirals, ale odohral aj dva zápasy v Nashville. 

Počas leta 2006 bol Rinne napadnutý neznámymi páchateľmi a počas boja si zranil rameno. Zranenie bolo tak vážne, že musel ísť na operáciu. Kvôli operácii vynechal 4 mesiace novej sezóny. V sezóne 2008/09 bol po odchode Chrisa Masona do St. Louis Blues povolaný z farmy, aby bol náhradník pre Dana Ellisa. Ale počas sezóny sa stal jednotkou. Vo februári 2009 zaznamenal v dvanástich zápasoch 9 víťazstiev zo štatistikami 94,4 % chytených striel a 1,72 inkasovaných gólov za zápas. Počas tejto sezóny vychytal sedem čistých kont, čo bol druhý najväčší počet v celej lige. Podľa viacerých odborníkov mal byť nominovaný na Calder Memorial Trophy pre najlepšieho nováčika sezóny, ale nestalo sa. 

Za svoje výkony v NHL bol povolaný do fínskeho národného tímu na majstrovstvá sveta 2009 do Švajčiarska. A hneď v prvom zápase proti Nórsku vychytal čisté konto, keď zneškodnil 30 striel súpera. Počas celého turnaja odchytal šesť zápasov, okrem jedného.

Od 12. do 25. novembra 2009 vyhral sedem zápasov v rade a vyrovnal tak rekord klubu, ktorý drží Tomáš Vokoun. Počas týchto siedmich zápasov dostal len 13 gólov z 184 striel. Prvýkrát postúpil s Nashvillom do play-off v sezóne 2009/10. V prvom kole sa stretol s Chicagom. Po dobrom úvode v sérii, nezvládli hráči záver a prehrali 4 : 2 na zápasy. Ale v zápasoch ich veľakrát podržal dobrými zákrokmi. 

V play-off v roku 2011 postúpil s Nashvillom do druhého kola cez Anaheim, prvýkrát v histórii klubu. V druhom kole prehrali s neskorším finalistom Vancouverom 4 : 2 na zápasy. Za výkony v tejto sezóne si vyslúžil nomináciu na Vezinovu trofej pre najlepšieho brankára NHL. V hlasovaní na Hart Memorial Trophy sa umiestnil na štvrtom mieste.

29. októbra 2011 vychytal 22. čisté konto za Nashville, a tým prekonal klubový rekord. Dňa 3. novembra 2011 podpísal s Nashvillom 7 ročnú zmluvu za 49 miliónov dolárov, ktorá sa stala najdrahšou v histórii klubu (neskôr bola prekonaná zmluvou Shea Webera na 13 rokov za 113 miliónov dolárov).

Počas sezónny 2011/12 vychytal jedenásť víťazstiev v rade, čím prekonal klubový rekord Nashvillu, ktorý dovtedy držal Tomáš Vokoun. Sezónu dokončil s najväčším počtom odohratých zápasov medzi brankármi, chytení striel a najvyšším počtom víťazstiev. Za tieto štatistiky bol znovu po roku nominovaný na Vezinovu trofej, ale nepodarilo sa mu ju získať. V play-off pomohol tímu vyhrať v prvom kole nad Detroitom Red Wings 4 : 1 na zápasy. Ale v druhom kole vypadol Nashville s Phoenix Coyotes v piatich zápasoch.

V priebehu lockoutu v sezóne 2012/2013 pôsobil Rinne v bieloruskom tíme Dinamo Minsk pôsobiaci v KHL. Tu bol do konca lockoutu, po ktorom sa odohrala skrátená sezóna. V nej sa Nashvillu nepodarilo dostať do play-off. Tak isto v nasledujúcej sezónne sa Nashville neprebojoval do vyraďovacej fázy. Počas nej si Rinne privodil zranenie, kvôli ktorému odchytal len 24 zápasov. Ale v máji 2014 reprezentoval Fínsko na majstrovstvách sveta v hokeji, kde získal s národným mužstvom striebornú medailu. Na turnaji bol vyhlásený za najužitočnejšieho hráča majstrovstiev sveta.

V sezóne 2014/2015, počas ktorej sa mu vyhýbali zranenia si vyslúžil ďalšiu nomináciu na Vezinovu trofej, ale znovu neúspešnú. V drese Fínska sa predstavil už na svojich štvrtých majstrovstvách sveta, na ktorých dokázal v základnej skupine nedostať gól 238 minút a 50 sekúnd, čím prekonal rekord majstrovstiev sveta. Tým si vyslúžil ocenenie za najlepšieho brankára šampionátu. Na turnaji sa Fínsko nedostalo cez štvrťfinále.

Po sezóne 2015/2016, kde Nashville vypadol v druhom kole play-off so San José Sharks 4 : 3 na zápasy, dostal pozvánku na Svetový pohár od fínskej reprezentácie.

Do play-off v sezóne 2016/2017 postúpil Nashville až s ôsmeho miesta v konfederencii, a z pohľadu bodov mal najmenej so všetkých postupujúcich tímov do play-off. V prvom kole sa stretli s víťazom západnej konferencii Chicagom Blackhawks. V prvých dvoch zápasoch vychytal Rinne dve čisté kontá. Nashville dominoval v sérii a vyhral 4 : 0 na zápasy a Rinne inkasoval len tri góly. V druhom kole vyradil s Nashvillom St. Louis Blues 4 : 2 na zápasy a rovnako aj vo finále konferencii Anaheim Ducks a s Nasvillom získal trofej Clarence S. Campbell Bowl, pre víťaza západnej konferencii. Vo finále play-off sa stretli s Pittsburgh Penguins. V sérii ale Nasville nedokázal poraziť Pittsburgh, a dosť nešťastne prehrali 4 : 2 na zápasy. Rinnemu sa v tejto sérii nedarilo na klzisku súpera, ale celkovo v celom play-off podával výborné výkony s úspešnosťou 93,0 % zákrokov a inkasoval len 1,96 gólov na zápas.

Klubová štatistika
------------------

### Základná časť

|  |  |
| --- | --- |
| Sezóna | Tím | Liga | Z | V | P | R | PPP | MIN | IG | ČK | G/Z |  % |
| 2002–03 | Kärpät | SM-liiga | 1 | 0 | 1 | 0 | — | 60 | 7 | 0 | 7.00 | 78,8 |
| 2003–04 | Kärpät | SM-liiga | 14 | 5 | 4 | 4 | — | 824 | 41 | 0 | 2.99 | 89,7 |
| 2003–04 | Hokki Kajaani | FIN-2 | 8 | 5 | 2 | 1 | — | 463 | 16 | 2 | 2.07 | 94,2 |
| 2004–05 | Kärpät | SM-liiga | 10 | 8 | 0 | 1 | — | 572 | 16 | 0 | 1.68 | 92,7 |
| 2005–06 | Milwaukee Admirals | AHL | 51 | 30 | 18 | 2 | — | 2960 | 139 | 2 | 2.82 | 90,4 |
| 2005–06 | Nashville Predators | NHL | 2 | 1 | 1 | — | 0 | 63 | 4 | 0 | 3.80 | 90,0 |
| 2006–07 | Milwaukee Admirals | AHL | 29 | 15 | 7 | 6 | — | 1670 | 65 | 3 | 2.34 | 92,0 |
| 2007–08 | Milwaukee Admirals | AHL | 65 | 36 | 24 | 3 | — | 3840 | 158 | 5 | 2.47 | 90,8 |
| 2007–08 | Nashville Predators | NHL | 1 | 0 | 0 | — | 0 | 29 | 0 | 0 | 0.00 | 100 |
| 2008–09 | Nashville Predators | NHL | 52 | 29 | 15 | — | 4 | 2999 | 119 | 7 | 2.38 | 91,7 |
| 2009–10 | Nashville Predators | NHL | 58 | 32 | 16 | — | 5 | 3246 | 137 | 7 | 2.53 | 91,1 |
| 2010–11 | Nashville Predators | NHL | 64 | 33 | 22 | — | 9 | 3789 | 134 | 6 | 2.12 | 93,0 |
| 2011–12 | Nashville Predators | NHL | 73 | 43 | 18 | — | 8 | 4169 | 166 | 5 | 2.39 | 92,3 |
| 2012–13 | Dynamo Minsk | KHL | 22 | 9 | 11 | — | — | 1327 | 68 | 1 | 3.08 | 89,7 |
| 2012–13 | Nashville Predators | NHL | 43 | 15 | 16 | — | 8 | 2444 | 99 | 5 | 2.43 | 91,0 |
| 2013–14 | Nashville Predators | NHL | 24 | 10 | 10 | — | 3 | 1367 | 63 | 2 | 2.77 | 90,2 |
| 2013–14 | Milwaukee Admirals | AHL | 2 | 2 | 0 | — | 0 | 121 | 2 | 0 | 0.99 | 94,3 |
| 2014–15 | Nashville Predators | NHL | 64 | 41 | 17 | — | 6 | 3851 | 140 | 4 | 2.18 | 92,3 |
| 2015–16 | Nashville Predators | NHL | 66 | 34 | 21 | — | 9 | 3871 | 161 | 4 | 2.48 | 90,8 |
| 2016–17 | Nashville Predators | NHL | 61 | 31 | 19 | — | 9 | 3568 | 144 | 3 | 2.42 | 91,8 |
| 2017-18 | Nashville Predators | NHL | 59 | 42 | 13 | — | 4 | 3475 | 134 | 8 | 2.31 | 92,7 |
| 2018-19 | Nashville Predators | NHL | **56** | 30 | 19 | — | 4 | 3320 | 130 | 4 | 2.42 | 91,8 |
| 2019-20 | Nashville Predators | NHL | **36** | 18 | 14 | — | 4 | 1988 | 105 | 3 | 3.17 | 89,5 |
| 2020-21 | Nashville Predators | NHL | **24** | 10 | 12 | — | 1 | 1310 | 62 | 2 | 2.84 | 90,7 |
| Spolu v NHL | 683 | 369 | 213 | — | 75 | 39 514 | 1599 | 60 | 2.43 | 91,7 |

### Play-off

|  |  |  |
| --- | --- | --- |
|  |  |  |
| Sezóna | Tím | Liga | Z | V | P | MIN | IG | ČK | G/Z |  % |
| 2003–04 | Kärpät | SM-liiga | 2 | 1 | 0 | 22 | 0 | 0 | 0.00 | 100 |
| 2005–06 | Milwaukee Admirals | AHL | 14 | 10 | 4 | 734 | 35 | 3 | 2.86 | 90,5 |
| 2006–07 | Milwaukee Admirals | AHL | 4 | 0 | 4 | 247 | 12 | 0 | 2.91 | 89,5 |
| 2007–08 | Milwaukee Admirals | AHL | 6 | 2 | 4 | — | 15 | 1 | 2.51 | 92,3 |
| 2009–10 | Nashville Predators | NHL | 6 | 2 | 4 | 358 | 16 | 0 | 2.68 | 91,1 |
| 2010–11 | Nashville Predators | NHL | 12 | 6 | 6 | 748 | 32 | 0 | 2.57 | 90,7 |
| 2011–12 | Nashville Predators | NHL | 10 | 5 | 5 | 609 | 21 | 1 | 2.07 | 92,9 |
| 2014–15 | Nashville Predators | NHL | 6 | 2 | 4 | 425 | 19 | 0 | 2.68 | 90,9 |
| 2015–16 | Nashville Predators | NHL | 14 | 7 | 7 | 866 | 37 | 0 | 2.63 | 90,6 |
| 2016–17 | Nashville Predators | NHL | 22 | 14 | 8 | 1289 | 42 | 2 | 1.96 | 93,0 |
| 2017-18 | Nashville Predators | NHL | 13 | 7 | 6 | 684 | 35 | 2 | 3.07 | 90,4 |
| 2018-19 | Nashville Predators | NHL | 6 | 2 | 4 | 330 | 17 | 0 | 3.09 | 90,6 |
| Spolu v NHL | 89 | 45 | 44 | 5300 | 220 | 5 | 2.49 | 91,4 |

Reprezentačná štatistika
------------------------

|  |  |
| --- | --- |
| Rok | Tým | Tur. |  | Z | V | P | R | MIN | IG | ČK | G/Z |  % | Umiestnenie |
| 2009 | Fínsko | MS | 6 | 4 | 2 | 1 | 372 | 12 | 1 | 1,93 | 92,6 | 5. |
| 2010 | Fínsko | MS | 4 | 2 | 2 | 0 | 249 | 7 | 1 | 1,68 | 92,8 | 6. |
| 2014 | Fínsko | MS | 9 | 6 | 3 | 0 | 543 | 17 | 3 | 1,88 | 92,8 | 2. |
| 2015 | Fínsko | MS | 7 | 3 | 2 | 0 | 427 | 12 | 3 | 1,69 | 92,7 | 6. |
| 2016 | Fínsko | SP | 1 | 0 | 0 | 1 | 60 | 4 | 0 | 4,00 | 90,7 | 8. |

Iné projekty
------------

Commons
* Spolupracuj na Commons Commons ponúka multimediálne súbory na tému **Pekka Rinne**

Referencie
----------

1. ↑   *Rinne po 13 sezónach opúšťa NHL* [online]. nhl.com, 2021-07-13, [cit. 2021-11-12]. Dostupné online.
2. ↑   *Rinne nováčikom NHL mesiaca február* [online]. NHL.com, 19. marec 2009. Dostupné online.
3. ↑  WALKER, Teresa. *Predators goaltender Pekka Rinne retiring after 15 seasons* [online]. cbc.ca, 2021-07-13, [cit. 2021-11-12]. Dostupné online.
4. ↑   *Fín Rinne prekonal rekord nášho Jána Lašáka* [online]. Teraz.sk, 11. máj 2015. Dostupné online.

Externé odkazy
--------------

* Pekka Rinne klubová štatistika na *hockeyDB.com*
* Pekka Rinne - profil na NHL.com
* Pekka Rinne štatistiky na *Eliteprospects.com*


|  |  |
| --- | --- |
| Portal | Fínsky portálŠportový portálBiografický portál |